Glee: The Music, The Power of Madonna

Glee: The Music, The Power of Madonna (בעברית: גלי: המוזיקה, הכוח של מדונה) הוא מיני-אלבום הבכורה של צוות השחקנים של סדרת הטלוויזיה המוזיקלית Glee. הוא כולל שמונה שירים שבוצעו בפרק ה-15 בעונה הראשונה של Glee‏, "The Power of Madonna", שהיה פרק מחווה שהוקדש לזמרת-יוצרת האמריקאית מדונה. היא מכרה את הזכויות על כל קטלוג המוזיקה שלה ל-Glee ב-2009, ומפיקי התוכנית פיתחו את הפרק שנקרא "The Power of Madonna"; התוכנית כללה מספר גרסאות כיסוי לשירים של מדונה שבוצעו בידי צוות השחקנים. המיני-אלבום המלווה שיצא עם שידור התוכנית נקרא, Glee: The Music, The Power of Madonna. לאחר יציאתו, זכה המיני-אלבום לביקורות חיוביות בדרך כלל מטעם מבקרי המוזיקה, אשר ציינו לעיתים קרובות את גרסת הכיסוי של צוות Glee ל-"Like a Prayer" של מדונה כרצועה בולטת מהמיני-אלבום. המיני-אלבום הגיע למקום הראשון במצעד האלבומים של בילבורד, עם 98,000 עותקים שנמכרו בשבוע הראשון ליציאתו בארצות הברית, הבכורה הגבוהה ביותר עבור פסקול של Glee. הוא הגיע גם למקום הראשון בקנדה, ולעשירייה הפותחת באוסטרליה, אירלנד והממלכה המאוחדת. יציאת המיני-אלבום הובילה לעלייה במכירות האלבומים של מדונה שיצאו במהלך הקריירה שלה. כל השירים מ-Glee: The Music, The Power of Madonna הופצו כסינגלים למעט "Burning Up". ‏"Like a Prayer" זכה להצלחה הרבה ביותר ודורג במצעדים שונים ברחבי העולם; הוא הגיע למקום ה-27 במצעד הבילבורד הוט 100, ונמכר שם בלמעלה מ-87,000 הורדות דיגיטליות. בשנת 2009, מדונה העניקה ל-Glee את הזכויות על כל קטלוג המוזיקה שלה, והמפיקים תכננו פרק שיכלול את שיריה באופן בלעדי. יוצר הסדרה ראיין מרפי עבד עם מדונה בעבר, ורצה להפיק לה מחווה מטעם Glee. מדונה הסכימה ו"שיתפה פעולה בכל דרך אפשרית", לפרק "The Power of Madonna". הפרק הציג את מנהל המועדון הבדיוני של התוכנית, ויל שוסטר (אנ'), בגילומו של השחקן מת'יו מוריסון, המדריך את התלמידים במועדון לשיר את שיריה של מדונה, כיוון שהבנות חוו סקסיזם מצד הבנים; הוא קיווה שכל מועדון Glee יילמד מהמסרים ויכבד את הנשים, דרך שירים כדוגמת "Express Yourself". Glee: The Music, The Power of Madonna, מיני-אלבום הכולל הקלטות אולפן של שירים שבוצעו בפרק, יצא לאור ב-20 באפריל 2010. רשימת הרצועות בו כוללת את "Express Yourself", שילוב של "Borderline" ו-"Open Your Heart", "Vogue",‏ "Like a Virgin",‏ "4 Minutes", "What It Feels Like for a Girl" ו-"Like a Prayer". מהדורת אייטונס כללה רצועת בונוס, "Burning Up", שלא בוצעה בפרק. על אף שהם לא בוצעו על ידי צוות התוכנית, "Ray of Light" של מדונה,‏ "Burning Up",‏ "Justify My Love", ו-"Frozen" בוצעו באותו הפרק. המיני-אלבום זכה לביקורות חיוביות בדרך כלל מטעם מבקרי המוזיקה. פרייזר מקאלפין מ-BBC כתב: "(המיני-אלבום) הזה הוא הומאז' חינני; במקרה הגרוע זה כמו שהקמעונאים המחודשים של מוזיקת הפופ ינגנו בחנויות כדי להימנע מתשלום תמלוגים ראויים". הוא הרגיש "שכיוון שמדובר בהעתק של המקור, השירים תלויים בהקשר של התוכנית כדי שיהיו הגיוניים. אז האזנה למיני-אלבום בלבד (מבלי לצפות בתוכנית) היא כמעט חסרת טעם". אנדרו ליהי מ-AllMusic דירג את המיני-אלבום ב-3.5/5, וכתב: "זה מיני-אלבום קצר, אך הוא גם עומד מול שני האלבומים שקדמו לו, כלומר כיוון שהחומרים כל כך תואמים להופעה עצמה. המוזיקה של מדונה תמיד אופיינה בדרמה, והיא מתאימה את עצמה היטב לגישת התיאטרון-פופ של Glee, שנוטה להוציא את העומק אפילו בשירים הרציניים ביותר". ניק לוין מדיגיטל ספיי דירג את המיני-אלבום ב-4/5, ושיבח את "העיבוד המחודש" של "What It Feels Like For a Girl", וציין: "אם המחווה ב-Glee תעודד כמה מעריצי פופ צעירים יותר להשקיע בהקלטות להיטיה האחרונים של מדונה אז בהחלט ניתן לראות בו [במיני-אלבום] רק משהו טוב. ולמי שיודע, לשמוע חמישה מחברי צוות השחקנים החביבים הזה מבצעים את "Like a Virgin" בהרמוניה זה כל כך משמח, ובכן, זה כמעט כמו שנוגעים בהם בפעם הראשונה". סהר גוש מסיאטל פוסט-אינטליגנסר הרגיש שהשירים הטובים ביותר במיני-אלבום היו "What It Feels Like for a Girl" ו-"Like a Prayer", ואמר כי "המילים שמדונה שרה בשנת 2001 [עבור 'What It Feels Like for a Girl'] עדיין (למרבה הצער) נכונות היום, אך הן בעלות מסר חריף ומחודש כשהן מבוצעות על ידי הבנים בצוות Glee [...] כמו כן, הביצוע הטוב ביותר במיני-אלבום הוא בהחלט 'Like a Prayer'. קולותיהם של צוות השחקנים של Glee, בגיבוי מקהלה מלאה, נושאים בצורה מופתית את המילים לגבהים גדולים יותר". מייקל ווד מאנטרטיינמנט ויקלי נתן לו דירוג "A", והסביר "סו משנה בצורה מצחיקה את הקטע המדובר ב-'Vogue', והחבר'ה של Glee מבצעים בצורה מפתיעה את 'What It Feels Like for a Girl'. קדימה – פתחו את הלב שלכם". דייוויד הילטברנד מ-Star Tribune מתח ביקורת שלילית כלפי המיני-אלבום ואמר ש"דברים הולכים בירידה ברגע שג'יין לינץ' מתחילה את הקטע שלה ב-'Vogue'. עד שהמאזין יגיע ל-'Like a Virgin' ו-''4 Minutes', השירים יישמעו מופקים מדי ומלודרמטיים, עם פחות דגש על הדיסקו".} בשבוע הראשון ליציאתו בארצות הברית, Glee: The Music, The Power of Madonna הגיע למקום הראשון במצעד הבילבורד 200, עם 98,000 עותקים שנמכרו. הוא הפך לאלבום הראשון של צוות השחקנים של Glee שהופיע לראשונה בראש המצעד, וגם לאלבום הראשון שדורג בראש המצעד שהורכב כולו מגרסאות כיסוי לשירים של אמן אחד, מאז Mamma Mia! The Movie Soundtrack; פסקול מחווה לאבבא שעשה זאת באוגוסט 2008. לפי נילסן סאונדסקאן, 75 אחוזים מהמכירות נבעו מהורדות דיגיטליות מחנויות מקוונות. הוא היה גם ללבום הדיגיטלי והפסקול המוביל של אותו השבוע. יציאת המיני-אלבום השפיעה גם על הקטלוג של מדונה עצמה. אלבום הלהיטים שלה Celebration נכנס מחדש למצעד הבילבורד 200 ודורג במקום ה-86 עם מכירות של למעלה מ-6,000 עותקים (עלייה של 219 אחוזים). קטלוג האלבומים הכולל שלה זכה לזינוק של 44 אחוזים במכירות, ונמכר בלמעלה מ-17,000 עותקים באותו השבוע. בנוסף לכך, גם מספר ההורדות של השירים הדיגיטליים שלה זכה לחיזוק, כאשר סך הרצועות שנמכרו עמד על למעלה מ-108,000 עותקים, עלייה של 169 אחוזים בהשוואה לשבוע הקודם (40,000 עותקים). שני השירים הנמכרים ביותר שלה באותו השבוע היו "4 Minutes" ו-"Like a Prayer" – כל אחד מהם נמכר בלמעלה מ-12,000 עותקים, עם עליות של 183 אחוזים ו-267 אחוזים, בהתאמה. בקנדה, המיני-אלבום הופיע לראשונה בראש מצעד האלבומים הקנדי, עם מכירות של 23,000 לפי נילסן סאונדסקאן. באוסטרליה, הופיע לראשונה במקום ה-14 במצעד האלבומים האוסטרלי. לאחר שבועיים דורג במקום העשירי, והיה נוכח בסך הכול במשך שבעה שבועות במצעד. באזור ולוניה של בלגיה ובהולנד, המיני-אלבום דורג במיקומים התחתונים של המצעדים. הוא זכה להצלחה רבה יותר במקסיקו, שם הופיע לראשונה במקום ה-47 במצעד האלבומים המקסיקני, והגיע בשיאו למקום ה-34, בשבוע העוקב, כשהוא שוהה במצעד במשך שמונה שבועות בסך הכול. לאחר יציאתו בממלכה המאוחדת, Glee: The Music, The Power of Madonna דורג במקום הרביעי במצעד האלבומים הבריטי. עם זאת, היו לו ירידות חדות במשך השבועות הבאים, והוא היה נוכח בסך הכול במשך שמונה שבועות במצעד. באירלנד, המיני-אלבום הופיע לראשונה במקום ה-22 במצעד האלבומים של המדינה, ועלה למקום החמישי בשבוע העוקב. כל השירים במיני-אלבום, מלבד רצועת הבונוס, יצאו גם כסינגלים, והיו זמינים להורדה דיגיטלית. בין הסינגלים, הגרסה של Glee ל-"Like a Prayer" זכתה להצלחה והפכה לנמכרת ביותר של הצוות. היא נמכרה בלמעלה מ-87,000 עותקים דיגיטליים ודורג במקום העשירי במצעד השירים הדיגיטליים, ובמקום ה-27 במצעד הבילבורד הוט 100. "Like a Prayer" דורג גם במקום ה-27 בקנדה הוט 100, ובמקום ה-28 באוסטרליה. "Like a Prayer" הצליח גם בממלכה המאוחדת, שם הגיע למקום ה-16 במצעד הסינגלים הבריטי, והיה נוכח במשך ארבעה שבועות בסך הכול במצעד. שירים נוספים שהופיעו שם כללו את "4 Minutes", "Like a Virgin" ו-"Borderline". הקרדיטים מותאמים לפי אתר המוזיקה AllMusic. מידע על האלבום Glee: The Music, The Power of Madonna באתר MusicBrainz מידע על האלבום Glee: The Music, The Power of Madonna באתר AllMusic אדם אנדרס, פייר אוסטרום, ראיין מרפי Glee Cast - Glee: The Music, The Power Of Madonna (באנגלית), נבדק ב-2022-07-31 The Power of Madonna, 2010-04-20, נבדק ב-2022-07-31 Glee - Glee: The Music, the Power of Madonna Album Reviews, Songs & More | AllMusic (באנגלית), נבדק ב-2022-07-31 Glee, Billboard (באנגלית אמריקאית) 'Glee' Exclusive: Madonna is on board! Is Adam Lambert next? | The Music Mix | EW.com, web.archive.org, ‏2013-01-15 Glee Cast And Creators Dish On Neil Patrick Harris Puckleberry And Lady Gaga| E! Online, web.archive.org, ‏2012-09-30 Madonna Gives Props To 'Glee' Episode - Music, Celebrity, Artist News | MTV, web.archive.org, ‏2011-02-04 Madonna, 2010, נבדק ב-2022-07-31 "Glee to release album of Madonna covers". BBC News (באנגלית בריטית). 2010-03-25. נבדק ב-2022-07-31. 'Glee: The Music, The Power of Madonna' soundtrack to be released April 20 | Show Tracker | Los Angeles Times, web.archive.org, ‏2010-04-26 Glee's 'Madonna' Powers To No. 1 On Billboard 200 | Billboard, web.archive.org, ‏2014-09-21 Ryan Murphy (writer, director) (April 20, 2010). "The Power of Madonna". Glee. Season 1. Episode 15. 12:02–14:13 minutes in. Fox. Glee – “The Power of Madonna” Review, web.archive.org, ‏2011-10-06 'Glee' Recap: The Irresistible Power Of Madonna - Starpulse.com, web.archive.org, ‏2012-10-08 Glee - Glee: The Music, the Power of Madonna Album Reviews, Songs & More | AllMusic (באנגלית), נבדק ב-2022-07-31 BBC - Music - Review of Glee Cast - Glee: The Music, The Power of Madonna, web.archive.org, ‏2010-06-02 'Glee': 'The Music, The Power Of Madonna' - Music Album Review - דיגיטל ספיי, באתר web.archive.org, ‏2012-10-20 Glee The Music: The Power of Madonna | Music | EW.com, web.archive.org, ‏2010-04-17 SAHAR, Music Review: Glee: The Power of Madonna Cast Recording, seattlepi.com, ‏2010-04-19 (באנגלית אמריקאית) CD reviews: New Pornographers; “Glee: The Music, the Power of Madonna” | StarTribune.com, web.archive.org, ‏2012-10-14 Glee's Madonna tribute knocks Justin Bieber off No. 1 spot | The Music Mix | EW.com, web.archive.org, ‏2012-06-16 'The Power of Madonna' Pushes 'Glee' to Number One | Music News | Rolling Stone, web.archive.org, ‏2013-02-03 Glee, Billboard (באנגלית אמריקאית) Madonna's 'Glee'tastic 'Celebration' Continues on Hot 100, Digital Chart | Billboard, web.archive.org, ‏2013-06-30 "'Glee' lifts up album charts" australian-charts.com - Soundtrack / Glee Cast - Glee: The Music - The Power Of Madonna, australian-charts.com AMPROFON, amprofon.com.mx Artists, www.officialcharts.com IRMA – Irish Recorded Music Association, www.irma.ie Glee Cast - Download Glee Cast Music on iTunes, web.archive.org, ‏2009-11-17 https://web.archive.org/web/20130630040848/http://www.billboard.com/articles/news/958440/madonnas-gleetastic-celebration-continues-on-hot-100-digital-chart iTunes - Music - Glee: The Music - The Power of Madonna by Glee Cast, web.archive.org, ‏2012-09-22 Glee: The Music, the Power of Madonna - Glee | Credits | AllMusic (באנגלית), נבדק ב-2022-07-31 Award, BPI (באנגלית) "Glee: Music: Power Of Madonna". נבדק ב-1 ביוני 2010. {{cite web}}: (עזרה) "Glee: The Music – The Power of Madonna". iTunes Ireland. ארכיון מ-28 ביוני 2012. נבדק ב-1 ביוני 2010. {{cite web}}: (עזרה) "Glee: The Music, The Power of Madonna". ארכיון מ-18 באפריל 2010. נבדק ב-1 ביוני 2010. {{cite web}}: (עזרה) "Glee: The Music – The Power of Madonna – Glee Cast". JB Hi-Fi. ארכיון מ-20 במאי 2010. נבדק ב-1 ביוני 2010. {{cite web}}: (עזרה) "Glee the Music: The Power Of Madonna". נבדק ב-1 ביוני 2010. {{cite web}}: (עזרה) 2010金球獎「最佳音樂/喜劇類影集」，娜姐背書保證全美收視冠軍影集 (בקוריאנית). Sony Music Taiwan. אורכב מ-המקור ב-17 ביולי 2010. נבדק ב-1 ביוני 2010. {{cite web}}: (עזרה) "Glee: The Music, The Power of Madonna (Brazil release date)" (ביפנית). Sony Music Japan. ארכיון מ-14 במרץ 2012. נבדק ב-11 באוגוסט 2010. {{cite web}}: (עזרה) "Glee: The Music, The Power of Madonna (US輸入盤)" (בספרדית). CDPoint.com.br. ארכיון מ-19 ביולי 2011. נבדק ב-4 ביוני 2010. {{cite web}}: (עזרה) "Glee: The Music, The Power of Madonna [Single]". נבדק ב-31 במרץ 2011. {{cite web}}: (עזרה) "Glee: The Music, The Power of Madonna". empik.com. ארכיון מ-2011-07-11.